CELEX: 32013D0213
Language: sl
Date: 2013-04-29 00:00:00
Title: 2013/213/EU: Izvedbeni sklep Komisije z dne 29. aprila 2013 o spremembi Sklepa 2010/221/EU v zvezi z odobritvijo nacionalnih ukrepov za preprečitev vnosa ostreidnega herpesvirusa 1 μνar (OsHV-1 μνar) v nekatera območja Irske in Združenega kraljestva (notificirano pod dokumentarno številko C(2013) 2381)  Besedilo velja za EGP

1.5.2013   
            
            
               SL
            
            
               Uradni list Evropske unije
            
            
               L 120/16
            
         IZVEDBENI SKLEP KOMISIJE
   z dne 29. aprila 2013
   o spremembi Sklepa 2010/221/EU v zvezi z odobritvijo nacionalnih ukrepov za preprečitev vnosa ostreidnega herpesvirusa 1 μνar (OsHV-1 μνar) v nekatera območja Irske in Združenega kraljestva
   (notificirano pod dokumentarno številko C(2013) 2381)
   (Besedilo velja za EGP)
   (2013/213/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1) in zlasti člena 43(2) Direktive,
   ob upoštevanju naslednjega:
   
               (1)
            
            
               Sklep Komisije 2010/221/EU z dne 15. aprila 2010 o odobritvi nacionalnih ukrepov za omejevanje vpliva nekaterih bolezni pri živalih iz ribogojstva in prosto živečih vodnih živalih v skladu s členom 43 Direktive Sveta 2006/88/ES (2) nekaterim državam članicam omogoča, da zaradi preprečevanja vnosa nekaterih bolezni na svoje ozemlje uporabijo omejitve za pošiljke vodnih živali pri njihovem dajanju na trg ali uvozu.
            
         
               (2)
            
            
               Države članice lahko take omejitve uporabijo pod pogojem, da so dokazale, da na njihovem ozemlju oziroma na nekaterih njegovih razmejenih območjih ni navedenih bolezni ali da so vzpostavile program za izkoreninjenje bolezni.
            
         
               (3)
            
            
               Omejitve v zvezi z ostreidnim herpesvirusom 1 μνar (OsHV-1 μνar) iz Sklepa 2010/221/EU naj bi se uporabljale le do 30. aprila 2013. OsHV-1 μνar je nastajajoča bolezen, glede katere je še vedno veliko negotovosti, programi nadziranja, odobreni s tem sklepom, pa še niso v celoti ovrednoteni. Zato bi se moralo časovno obdobje, v katerem lahko države članice vzpostavijo posebne omejitve v zvezi s to boleznijo, podaljšati še za eno leto.
            
         
               (4)
            
            
               Sklep 2010/221/EU bi bilo zato treba ustrezno spremeniti.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   V členu 3a(2) Sklepa 2010/221/EU se datum „30. aprila 2013“ nadomesti z „30. aprila 2014“.
   Člen 2
   Ta sklep se uporablja od 1. maja 2013.
   Člen 3
   Ta odločba je naslovljena na države članice.
   
      V Bruslju, 29. aprila 2013
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 328, 24.11.2006, str. 14.
   
      (2)  UL L 98, 20.4.2010, str. 7.